Aarhuus Stifts-Tidende, 1835-01-16
Nyheder fra Udlandet. Engelland. Valgene til et nyt Parlament ere nu allerede i fuld Gang over hele Landet, og synes efter Udfaldet i Hovedstaden ikke at ville falde ud til Ministeriets Fordeel. London har givet Engelland et glimrende Exempel: af alle dens 16 Deputerede vil ikke een eneste understøtte det nuværende Ministerium. De Conservative ere, som man siger, gaaede bag af Dandsen. Den første Seier tilkæmpede sig de Radicale i Southwark (den sydlige Deel af Hovedstaden, hvor 4000 Vælgere eenstemmigen valgte dHr. Humphery og Harvey, to ivrige Reformister. J Westminster blev en bekjendt Tory, Sir Ch. Cochrane (en Fætter til Admiralen) som havde indfundet sig i Valg forsamlingen, bortviist af den utallige Folkemængde med Skrig og Skraal. Sir Fr. Burdett og Oberst Evans bleve foreslaaede, og hele Folkemassen lød som een Stemme for dem. Men den alvorligste Valgkamp gik for sig i City (Gammelstaden), hvis Vælgeres Antal er 12000, men ogsaa her var den allerede falden ud til de Liberales Fordeel. Følgende 4 Candidater af Reformpartiet havde vundet en glimrende Seier: Wood, Pattison, Grote og Crawford, thi den Sidste af disse havde 1362 St. flere end den af det Toryske Partie som havde fleste Stemmer. Hele London og dens Omegn var, saalænge Valgene stode paa i en uafladelig Bevægelse, alle Forretninger laae stille, saagar Pengebørsen var tom. Allevegne saae man Plakater, Stelladser og Faner af alleslags, og den vaiede Flag næsten ud af alle Vinduer, Partiernes Haandlangere vare i en uafladelig Activitet, for at slaae Plakater op med Anbefalinger for de Personer som de ønskede valgte, saasnart en saadan var slaget op, var der strax en Anden tilstede som rev den ned igjen, og klistrede en anden op for det modsatte Partie. Fra begge Sider blev der paa Stelladserne holdt Taler, men Tory=Candidaternes og deres Venner bleve som oftest overstemte af Folkets Hujen og Skraalen. Blandt Optogene saae man en Procession af 23 Ryttere med Musik og Faner og et uhyre Følge af Gadedrenge, der gjorde Holdt udenfor Ministrenes og deres Tilhængeres Huse, som de viste allehaande Spot og Haan. Man saae ogsaa en kæmpemæssig Peberkagehandler, som fra Top til Taa var klædt i Sort, og reed paa en sort Hest, sælgende "den sorte Bog hvori de Torys og Hoffets foregivne Synder stode optegnede. Jmidlertid var dog Alt gaaet af i London, uden egentlige Spektakler, for hvilket Tilfælde Wellington havde taget sine Forholdsregler, blandt hvilke den, at han havde ladet Tower stærkt besætte med Kanoner. "Folket er roligt - hedder det i en Avis da det er sig sin Kraft bevidst, og stoler paa den nye legitime Magt som vil fremtræde." Ministeriets Stilling sammenligner man med den som Wellington, havde ladet den engelske Armee tage ved Waterloo: der er ikke at tænke paa nogen Retirade." Dog gaaer det ikke overalt saa heldigt som i London, thi paa Steder hvor Penge kunne virke har Torypartiet, seiret, f. Ex. i Liverpool, hvor der ere opdyngede uhyre Pengesummer i Enkeltes Hænder; ligeledes have og de Ministerielle seiret i endeel Smaastæder og paa Landet. Denne mærkværdige Valgkamp er af en overordentlig Vigtighed, ikke allene for Engelland, men og for alle andre Lande. For Danmark har den, selv i merkantil Betydning, megen Jnteresse, fordi en Reform i Kornloven, der ligger vor Velstandskilde saanær, vil enten retardere eller avancere efter Valgkampens Udfald.